“สธ.” แจงยิบ ผลตรวจ “โควิด” ระยอง-กทม. 14-19 ก.ค. ปลอดเชื้อ เฝ้าระวังอีก 5 วัน!
“กระทรวงสาธารรสุข” แจงยิบ ผลตรวจปชช.ในพื้นที่ระยอง-กทม. เสี่ยงติด "โควิด" จากกรณีทหารอียิปต์ และลูกสาวครอบครัวทูตซูดาน ตั้งแต่วันที่ 14-19 ก.ค. ผลปลอดเชื้อ เฝ้าระวังอีก 5 วัน!
“กระทรวงสาธารรสุข” แจงยิบ ผลตรวจปชช.ในพื้นที่ระยอง-กทม. เสี่ยงติด "โควิด" จากกรณีทหารอียิปต์ และลูกสาวครอบครัวทูตซูดาน ตั้งแต่วันที่ 14-19 ก.ค. ผลปลอดเชื้อ เฝ้าระวังอีก 5 วัน!
20 ก.ค. 2563

กรมควบคุมโรค กระทรวงสาธารณสุข รายงานความคืบหน้าผลการสอบสวนและควบคุมโรค กรณีโรคติดเชื้อไวรัสโคโรนา 2019 (โควิด-19) ในพื้นที่ จ.ระยอง และ กทม. ว่า
ในวันที่ 14 กรกฎาคม 2563
1.มีประชาชนในพื้นที่จังหวัดระยองที่คิดว่าตนเองมีความเสี่ยง กรณีทหารต่างชาติที่ติดเชื้อเข้าพักในโรงแรมและเดินห้างสรรพสินค้าใน จ.ระยอง มารับการตรวจหาเชื้อทางห้องปฏิบัติการโดยรถตรวจโรคติดเชื้อชีวนิรภัยพระราชทาน รวมจำนวนทั้งสิ้น 1,336 คน ทั้งหมดให้ผลเป็นลบ
2.มีประชาชนในพื้นที่กรุงเทพมหานครที่คิดว่าตนเองมีความเสี่ยง กรณีเด็กหญิงที่มาในครอบครัวอุปทูต ตรวจพบการติดเชื้อโควิด 19 และเข้าพักในคอนโด ย่านสุขุมวิท มารับการตรวจหาเชื้อทางห้องปฏิบัติการโดยรถตรวจโรคติดเชื้อชีวนิรภัยพระราชทาน รวมจำนวนทั้งสิ้น 267 คน ผลตรวจทั้งหมดให้ผลเป็นลบ
วันที่ 15 กรกฎาคม 2563 มีประชาชนในพื้นที่จังหวัดระยอง มารับการตรวจหาเชื้อทางห้องปฏิบัติการโดยรถตรวจโรคติดเชื้อชีวนิรภัย พระราชทาน รวมจำนวนทั้งสิ้น 1,252 คน ผลตรวจทั้งหมดให้ผลเป็นลบ
วันที่ 16 กรกฎาคม 2563
1.มีประชาชนในพื้นที่จังหวัดระยอง มารับการตรวจหาเชื้อทางห้องปฏิบัติการโดยรถตรวจโรคติดเชื้อชีวนิรภัย พระราชทาน รวมทั้งสิ้น 1,244 คน ผลตรวจทั้งหมดให้ผลเป็นลบ
2.มีประชาชนในพื้นที่ กทม. มารับการตรวจหาเชื้อทางห้องปฏิบัติการโดยรถตรวจโรคติดเชื้อชีวนิรภัยพระราชทาน รวมทั้งสิ้น 97 คน ผลตรวจทั้งหมดให้ผลเป็นลบ
วันที่ 17 กรกฎาคม 2563 มีประชาชนในพื้นที่จังหวัดระยอง มารับการตรวจหาเชื้อทางห้องปฏิบัติการโดยรถตรวจโรคติดเชื้อชีวนิรภัย พระราชทาน รวมทั้งสิ้น 1,374 คน ผลตรวจทั้งหมดให้ผลเป็นลบ
วันที่ 18 กรกฎาคม 2563 มีประชาชนในพื้นที่จังหวัดระยอง มารับการตรวจหาเชื้อทางห้องปฏิบัติการโดยรถตรวจโรคติดเชื้อชีวนิรภัย พระราชทาน รวมทั้งสิ้น 809 คน ได้ผลการตรวจทางห้องปฏิบัติการแล้ว 808 คน ทั้งหมดให้ผลเป็นลบ อยู่ระหว่างรอผลการตรวจทางห้องปฏิบัติการ 1 คน
วันที่ 19 กรกฎาคม 2563 มีประชาชนในพื้นที่จังหวัดระยอง มารับการตรวจหาเชื้อทางห้องปฏิบัติการโดยรถตรวจโรคติดเชื้อชีวนิรภัย พระราชทาน รวมทั้งสิ้น 486 คน ได้ผลการตรวจทางห้องปฏิบัติการแล้ว 482 คน ทั้งหมดให้ผลเป็นลบ อยู่ระหว่างรอผลการตรวจทางห้องปฏิบัติการ 4 คน
ปัจจุบันได้ทำตรวจหาเชื้อโควิด-19 ในพื้นที่จังหวัดระยองไปแล้วมากกว่า 6,000 คน และให้ผลเป็นลบ ซึ่งเป็นหลักฐานที่บ่งชี้ได้ว่ามาตรการที่ทุกฝ่ายได้ดำเนินการร่วมกันสามารถจำกัดขอบเขตการระบาดได้ โอกาสที่จะพบการแพร่เชื้อจากทหารอียิปต์ในพื้นที่มีต่ำมาก และพื้นที่ระยองมีความเสี่ยงน้อย
ส่วนการเฝ้าระวัง 14 วันนับหลังจากที่สัมผัสในวันที่ 10 กรกฎาคม 2563 ขณะนี้ผ่านมา 9 วันแล้วตรวจไม่พบผู้ติดเชื้อ เหลืออีก 5 วันก็จะครบ 14 วัน โดยขอให้ร่วมกันเฝ้าระวังและปฏิบัติตามมาตรการสาธารณสุข ทั้งนี้ บุคคล กิจการ กิจกรรม ที่ไม่เกี่ยวข้องสัมผัสกับผู้ติดเชื้อสามารถดำเนินชีวิตได้ตามปกติที่เน้นวิถีใหม่ “สวมหน้ากาก ล้างมือ แยกของใช้ เว้นระยะห่าง ลดแออัด”